Referat fra
KKK’s Bestyrelsesmøde den 5/11/25
Referent: Lars


Julekoncerten:

Der var enighed om at bruge Bentes program for koncerten

Vi besluttede, at Svitalana skal akkompagnere til koncerten plus komme til generalprøven. Aflønning 2500 kr. Hun kommer den 8/12 og 15/12. Svitlana har tilbudt at deltage uden honorar p.gr.a. korets økonomiske situation. Bestyrelsen takkede, men fastholdt at hun skulle aflønnes.

De praktiske gøremål i forbindelse med koncerten vil vi tage ad hoc.

Koncert på Koldinghus:

Vi skal ikke lave en koncert på Koldinghus i år. Deres arrangement er blevet større. Der er ikke plads til en scene i riddersalen og der bliver heller ikke plads til, at koret kan stå samlet og synge andre steder.  Vi vil undersøge mulighederne til næste jul.

Koncertaktiviteter:

Hvordan skaffer vi nye koncerter til koret?
Signe vil kontakte menigheden i Skanderup.
Nete beder Birgit Feveile om at få hendes kontaktliste over mulige koncertsteder og bruge den som udgangspunkt til at lave en ny kontaktliste over potentielle koncertsteder. Den vil snarest blive uddelt til alle kormedlemmer. Vi vil bede korets medlemmer om at påtage sig at kontakte et par steder hver.

Økonomi

Vi har pt. Cirka 7.000 kr i kassebeholdning.
Vi har fået 15.000 kr i tilskud fra Bentes tidligere kor i Vejle. Disse penge er øremærket til nodeindkøb og som tilskud til aktiviteter ud af huset.
Vi har brug for at sætte kontingentet op for at undgå, at kassebeholdningen går i minus.
På generalforsamlingen den 26/1 vil vi foreslå at sætte kontingentet op, f. eks til 1000 kr. per semester.

Hjemmeside

Nete stopper som hjemmeside ansvarlig, og nu mangler vi en sådan.
Vi skal have opdateret hjemmesiden, med tekst og billeder, specielt den del, der er offentlig tilgængelig. Hvem vil påtage sig dette? Vi vil spørge koret på mandag.
Vi vil konsultere Mogens angående det tekniske.
Signe sørger for at alle kormedlemmer har givet samtykke i henhold til persondataloven.

Generalforsamling og Projekt Elverskud

På grund af Projekt Elveskud udskyder vi generalforsamlingen til 26/1.
Der er 2 bestyrelsesmedlemmer på valg: Lars og Nete. Derudover skal der vælges 2 suppleanter. 
Vi begynder prøvearbejdet til deltagelse i Projekt Elverskud allerede 5.januar 2026. Vi tager projektet op på generalforsamlingen.

Signe vil: 
Finde datoer for øvegange, tjekke noderne til projektet, og lave en øveplan.

